open-index/open-wikipedia-markdown huggingface dataset:
Erik Furuhjelm

**Erik Gustaf Furuhjelm** (6. heinäkuuta 1883 Helsinki – 13. kesäkuuta 1964 Helsinki) oli suomalainen säveltäjä ja musiikkikirjailija. 

## Henkilöhistoria
Furuhjelmin vanhemmat olivat senaatin protokollasihteeri Elis Furuhjelm ja Selma Gabriela Antell ja puoliso vuodesta 1908 Alice Silfvast. Hän tuli ylioppilaaksi 1901, opiskeli Filharmonisen seuran orkesterikoulussa vuodesta 1893, Helsingin musiikkiopistossa 1901–1906, Helsingin yliopistossa 1901–1902 sekä Wienissä ja Münchenissä 1906–1907 ja Pariisissa 1908–1909. Furuhjelm oli Helsingin musiikkiopiston vt. opettaja 1905–1906, opettaja 1907–1935 ja varajohtaja 1920–1935. Furuhjelm piti useita konsertteja, toimi kuoronjohtajana, soitti alttoviulua Filharmonisen seuran konserteissa 1904–1905 ja Armas Järnefeltin johtamissa oopperaesityksissä. Hän oli *[[Finsk Musikrevy]]n* perustaja 1904 ja toimi musiikkiarvostelijana *[[Dagens Tidning]]* -lehdessä  1912–1914 ja *[[Dagens Press]]* -lehdessä 1915–1920. Furuhjelmille myönnettiin valtion säveltäjäeläke 1921, Pro Finlandia-palkinnon hän sai 1956.

## Tuotanto
Furuhjelmin merkittävimmät sävellykset lienevät pianokvintetto, jousikvartetto ja kaksi sinfoniaa. Hän julkaisi myös Jean Sibelius -elämäkerran.

### Sävellyksiä ja sovituksia
* *Klockringning* sekakuorolle ja pianolle, 1903
* Pianokvintetto c-molli, 1906
* Romanttinen alkusoitto, 1911
* Sinfonia nro 1 D-duuri, 1911
* *Viisi kuvaa* orkesterille (alkuaan *Exotica*), 1925
* Sinfonia nro 2 es-molli, 1927
* Jousikvartetto, 1956
* Kansansävelmien sovituksia

### Kirjallisia teoksia
* *Jean Sibelius: Hans tondiktning och drag ur hans liv.* Schildt, 1916.
* *Jean Sibelius: Hänen sävelrunoutensa ja piirteitä hänen elämästään.* Suomentanut Leevi Madetoja. WSOY, 1916.

## Lähteet
* 

### Viitteet
Constellations

__NOTOC__
**Constellations** on August Burns Red -yhtyeen kolmas albumi, joka julkaistiin 14. heinäkuuta 2009. Se debytoi Yhdysvalloissa Billboard 200 -listan sijalla 24.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Jake Luhrs – laulu
* JB Brubaker – kitara
* Brent Rambler – kitara
* Dustin Davidson – bassokitara, laulu
* Matt Greiner – rummut

### Muut tekijät
* Jason Suecof – tuottaja, miksaaja
* Brandon Ebel – vastaava tuottaja
* Troy Giessner – masteroija
* Ryan Clark – design, kansikuva
* Invisible Creature – graafinen ohjaus
* Jonathan Dunn – A&R

## Arvostelut
* AbsolutePunk: 77%
* Allmusic: 
* Jesus Freak Hideout: 

## Lähteet

## Aiheesta muualla
* Constellations discogs.com -sivustolla
Columbian liittopiirin sinetti

**Columbian liittopiirin sinetti** on Yhdysvaltain Columbian liittopiirin virallinen sinetti. Siinä oikeuden jumalatar pitää kädessään kukkaseppelettä Yhdysvaltain ensimmäisen presidentin George Washingtonin patsaan edessä. Sinetin taustalle on kuvattu Yhdysvaltain Capitolium-kukkula. Sinetin alaosaan on kirjoittettu Columbian liittopiirin motto "JUSTITIA OMNIBUS" (Oikeutta kaikille) ja vuosiluku "1871", joka viittaa vuoteen, jolloin Columbian liittopiiri sai nykyisen poliittisen statuksensa.

## Katso myös
* Yhdysvaltain vaakuna
Hatin kieli

**Hatin kieli** eli **hatti** on Vähän-Aasian koillisosassa puhuttu, muinaista heettiä edeltänyt isolaattikieli, jota puhuivat hattilaiset. Sitä kutsutaan myös *protoheetiksi*. Kieli tunnetaan heettiläisiin savitauluihin sisältyvistä, usein käännöksellä varustetuista rituaaliteksteistä. Hatin on arveltu olevan sukua luoteiskaukasialaisille kielille.

Kielen uskotaan sammuneen heettien uuden valtakunnan uudella kaudella 1300–1000 -luvuilla eaa.

## Sanastoa
Hattin kielestä on säilynyt sanastoa:
* *alef* = "kieli"
* *ashaf* = "jumala"
* *fa-zari* = "ihmiset"
* *fel* = "talo"
* **findu* = "viini" (sanasta *findu-qqaram* "viini-kauha")
* *fur* = "maa"
* *Furun-Katte* = "Maan kuningas", hattilainen sodan jumala
* *Furu-Semu* = hattilainen aurinkojumalatar
* *Hanfasuit* = hattilainen valtaistuimen jumalatar
* *hilamar* = "temppeli"
* *Kasku* = hattilainen kuun jumala
* *katte* = "kuningas"
* *-nifas* = "istua"
* *pinu* = "lapsi"
* *zari* = "kuolevainen"
* *-zi* = "laittaa, asettaa"

## Lähteet
Nikolai Jakovlev

**Nikolai Feofanovitš Jakovlev** (; 22. toukokuuta (J: 10. toukokuuta) 1892 Bulgarinin huuttori nykyisen Saratovin alueen Atkarskin piirissä – 30. joulukuuta 1974 Moskova) oli venäläinen kielitieteilijä.

Nikolai Jakovlev valmistui vuonna 1916 Moskovan yliopistosta. Hän kuului Filipp Fortunatovin koulukuntaan. Vuodesta 1920 lähtien hän johti Pohjois-Kaukasian kielten ja kulttuurien tutkimustyötä valistusasiain kansankomissariaatissa ja Neuvostoliiton kansojen kielten ja kirjallisuuden instituutissa. Jakovlev toimi myös Uuden kirjaimiston keskuskomiteassa. Toisen maailmansodan aikana ja sen jälkeen hän työskenteli Moskovan idäntutkimusinstituutin ja Vieraiden kielten sotilasinstituutin professorina sekä Neuvostoliiton tiedeakatemian Kielen ja ajattelun instituutissa. Niin sanotun ”kielitieteellisen keskustelun” jälkeen vuonna 1951 Jakovlev erotettiin tehtävistään marrilaisena, minkä jälkeen hän sairastui ja luopui tieteen harjoittamisesta.

Jakovlev oli huomattava kaukasialaisten kielten tutkija ja yksi foneemiteorian kehittäjistä. Hän johti Neuvostoliiton monien vähemmistökielten kirjaimistojen luomista. Hänet tunnetaan myös suunnitelmasta venäjän kielen siirtämiseksi latinalaiseen kirjaimistoon. Jakovlev kirjoitti laajat adygein, kabardin ja tšetšeenin sekä julkaisematta jääneet abhaasin ja inguušin kieliopit.

## Lähteet
Pjotr Uslar

**Pjotr Karlovitš Uslar** (; 1. syyskuuta (J: 20. elokuuta) 1816 Tverin läänin Kurovon kylä – 20. kesäkuuta (J: 8. kesäkuuta) 1875 Kurovo) oli paroni, Venäjän armeijan kenraali ja kaukasialaisten kielten tutkija.

Pjotr Uslar valmistui Venäjän pääesikunnan akatemiasta. Kielitieteellistä koulutusta hänellä ei ollut. Vuodesta 1850 lähtien hän toimi Venäjän maantieteellisen seuran Kaukasian osaston jäsenenä. Vuonna 1858 Uslarin tehtäväksi annettiin Kaukasian historian laatiminen, joka sai hänet kiinnostumaan alueen kielistä. Vuodesta 1868 lähtien hän toimi Venäjän tiedeakatemian kirjeenvaihtajajäsenenä.

Uslar oli kaukasialaisten kielten tutkimuksen uranuurtaja. Hän laati tekstinäytteillä ja sanastoilla varustetut abhaasin, avaarin, dargin, lakin, lezgin, tabasaranin ja tšetšeenin kielioppien kuvaukset. Uslaria pidetään foneemiteorian edeltäjänä. Hän teki myös yrityksiä kirjakielten ja kouluopetuksen luomiseksi kaukasialaisia kansoja varten.

## Lähteet
Gali (kaupunki)

**Gali** (georgiaksi გალი)  tai **Gal** (abhaasiksi Гал) on kaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee alueen kaakkoisosassa 77 kilometrin päässä Suhumista. Kaupunki on Galin piirin keskus. Asukkaita on 7&nbsp;200 henkeä (vuonna 2003). Heistä yli 95 % on mingrelejä.
Gal

**Gal** voi tarkoittaa seuraavia:

* Gal, Gali, kaupunki Abhasiassa
* Gal, kiihtyvyyden yksikkö cgs-järjestelmässä, 1 cm/s²
* Gallona, lyhenne gal
* gal eli gyaru, japanilainen nuorisotyyli
* Gal. Galatalaiskirjeen lyhenne Raamatun lukujen ja jakeiden merkinnöissä
* Gal, henkilöitä:
** Hans Gál (1890–1987), itävaltalainen säveltäjä
** Kinga Gál (s. 1970), unkarilainen poliitikko ja europarlamentaarikko
** Uziel Gal (1923–2002), saksalais-israelilainen asesuunnittelija.
Clark Gregg

**Clark Gregg** (s. 2. huhtikuuta 1962 Boston, Massachusetts) on yhdysvaltalainen näyttelijä, käsikirjoittaja ja ohjaaja.

Gregg syntyi Bostonissa, Massachusettsissa ja varttui aikuiseksi Chapel Hillissä, Pohjois-Carolinassa. Hän on esiintynyt pienissä rooleissa useissa elokuvissa kuten *[[Lovely & Amazing]]*, *[[In Good Company]]* ja *[[Ihmisen tahra]]* sekä televisiosarjoissa kuten *[[Will & Grace]]*, *[[Sports Night]]*, *[[Sinkkuelämää]]* ja *[[West Wing]]*. Hän myös käsikirjoitti vuoden 2000 trillerin *[[Salaisuus pinnan alla]]* ja on ohjannut elokuvan *[[Choke]]*. 

2000-luvulla Gregg on esittänyt agentti Phil Coulsonia Marvel Comicsin sarjakuviin pohjautuvissa elokuvissa *[[Iron Man (elokuva)|Iron Man]]*, *[[Iron Man 2]]*, *[[Thor (elokuva)|Thor]]*, *[[The Avengers (vuoden 2012 elokuva)|The Avengers]]* ja *[[Captain Marvel (elokuva)|Captain Marvel]]* sekä *[[S.H.I.E.L.D. Agentit]]* -televisiosarjan pääosassa. Lisäksi hän on toiminut hahmon ääninäyttelijänä Disney XD:n animaatiosarjassa *[[Ultimate Spider-Man (televisiosarja)|Ultimate Spider-Man]]* sekä Disney+-animaatiosarjassa *[[What If...? (animaatiosarja)|What If...?]]*.

Gregg oli naimisissa näyttelijä Jennifer Greyn kanssa vuodesta 2001 vuoteen 2020. Pariskunnalla on joulukuussa 2001 syntynyt tytär.

## Lähteet

## Aiheesta muualla

*
SLS

**SLS** voi tarkoittaa:

* Suomen Lähetysseura
* Svenska litteratursällskapet i Finland
* Slovenian kansanpuolue (Slovenska ljudska stranka), slovenialainen puolue
* Natriumlauryylisulfaatti (sodium lauryl sulphate, SLS), tensidi
* Space Launch System, Nasan kehittämä kantoraketti
* Mercedes-Benz SLS AMG Mercedes-Benzin valmistama luksusluokan urheiluauton mallinimi.
Juhani Manninen

**Eero Juhani Manninen** (s. 4. toukokuuta 1941 Toivakka) on suomalainen  yleisurheilija, jonka päälaji urallaan oli pituushyppy.

Manninen kilpaili Rooman 1960 olympialaisten pituushypyssä mutta karsiutui loppukilpailusta. Pohjoismaiden mestaruuskilpailuissa hän saavutti pronssia vuosina 1961 ja 1965. Hän edusti Suomea seitsemässä aikuisten maaottelussa.

Seuratasolla Manninen edusti Toivakan Rivakkaa ja Tampereen Pyrintöä. Hän voitti pituushypyn miesten Suomen mestaruuden 19-vuotiaana vuonna 1960; samana vuonna hän voitti myös nuorten Suomen mestaruuden kuten vielä vuonna 1961. Aikuisten SM-pronssia hän saavutti vuosina 1961 ja 1965. Tampereen Pyrinnön joukkueessa hän saavutti 4 × 100 metrin viestijuoksussa SM-hopeaa vuonna 1968 ja SM-pronssia vuonna 1969.

Mannisen ennätys pituushypyssä on 768&nbsp;cm ja 100 metrin juoksussa 10,8&nbsp;s.

Manninen on ammatiltaan peruskoulunopettaja ja hän on toiminut Kaukajärven ja Kämmenniemen koulun rehtorina. Hänen tyttärensä Johanna Manninen on korkeushypyn Suomen mestari.

## Lähteet
* 
*
Ari Väänänen

**Ari Henrik Väänänen** (s. 26. elokuuta 1947 Kymi) on entinen suomalainen pituushyppääjä.

Väänänen sijoittui Münchenin 1972 olympialaisten pituushypyssä 11:nneksi. Hän edusti Suomea kahdessa Euroopan cupissa sekä kymmenessä maaottelussa vuosina 1970–1975.

Seuratasolla Väänänen edusti Karhulan Urheilijoita ja Karhulan Työväen Urheilijoita. Hän voitti Suomen mestaruuden vuosina 1972, 1973 ja 1975. Hän voitti TUL:n mestaruuksia pituushypyn lisäksi 100 metrin juoksussa.

Väänäsen ennätys pituushypyssä on 792&nbsp;cm ja 100 metrin juoksussa 10,3&nbsp;s. Molemmat ennätykset hän teki Itä-Saksassa vuonna 1973.

## Lähteet
* 
*
Ritsa (järvi)

**Ritsa** (abhaasiksi Риҵа, georgiaksi რიწა) on vuoristojärvi Georgiaan kuuluvassa, mutta de facto itsenäisessä Abhasian tasavallassa. Se sijaitsee Lašipse-joen laaksossa Gagran vuoriharjanteen itäpuolella 950 metrin korkeudella merenpinnasta. Järven pinta-ala on 1,49 neliökilometriä, keskisyvyys 63 metriä ja suurin syvyys 116 metriä. Ritsa laskee Jupšaran ja Bzybin kautta Mustaanmereen.

Järvi ympärillä on Ritsan luonnonsuojelualue. Kauniiden maisemiensa ansiosta se on suosittu matkailukohde. Rannalla sijaitsevat Ritsa-Avadharan kivennäisvesikylpylä sekä Stalinin ja Brežnevin huvilat.

## Lähteet

## Aiheesta muualla
Johanna Manninen (korkeushyppääjä)

**Johanna Perkiö** (o.s. **Manninen**, s. 18. huhtikuuta 1968 Tampere) on entinen suomalainen korkeushyppääjä.

Johanna Manninen voitti korkeushypyssä Suomen mestaruuden vuonna 1993 sekä saavutti SM-pronssia vuonna 1994. Seuratasolla hän edusti Tampereen Pyrintöä sekä Suomea kahdessa maaottelussa, voittaen muun muassa Ruotsi–Suomi-maaottelun 1993. Hänen ennätyksensä on 184&nbsp;cm vuodelta 1993.

Manninen on koulutukseltaan ekonomi. Hänen isänsä Juhani Manninen on pituushypyn Suomen mestari ja olympiaedustaja.

## Lähteet
* 
*
ISRC

**ISRC-tallennekoodi** () on äänitteiden ja musiikkivideoiden tunnistamisessa käytetty koodi. ISRC -tallennekoodi määritetään ISO-standardissa **ISO 3901**. ISO on antanut koodien jakelun kansainvälisen äänitetuottajien järjestön IFPIn tehtäväksi. Suomessa ISRC -koodien antamisesta vastaa Musiikkituottajat - IFPI Finland ry

ISRC -koodi annetaan erikseen kullekin teoksesta julkaistulle tallenteelle. Näin jokaisella teoksesta julkaistulla versiolla on oma koodinsa. Luokittelu luo perustan kansainväliselle tallenteiden EDI-rekisteröinnille. Sillä on tarkoitus helpottaa paitsi kirjastojen ja arkistojen luettelointia, myös teosten tunnistamista tekijänoikeusraportoinnin yhteydessä. ISRC ei kuitenkaan yksilöi itse teosta, joten se toimisi raportoinnissa lähinnä viiteavaimena teokset yksilöivään tietokantaan.

ISRC -koodi tallennetaan itse kappaleeseen masteroinnin yhteydessä PQ -koodausvaiheessa.

## Muoto

ISRC -koodi muodostuu 12 merkistä seuraavassa muodossa: **CC-XXX-YY-NNNNN**. Koodin neljä osaa määritellään seuraavasti:
* **CC** on kustantajan kotimaa ISO-3166-1 alpha-2 mukaisesti
* **XXX** on kustantajan tunniste, jonka paikallinen ISRC -rekisteröintielin antaa
* **YY** määrittää tallenteen (ei siis teoksen) julkaisuvuoden
* **NNNNN** on kustantajan tallenteelle antama vuosittain juokseva sarjanumero

## Lähteet

https://www.ifpi.fi/isrc/
Bayliss Levrett

**Bayliss Levrett** (14. helmikuuta 1914 – 13. maaliskuuta 2002) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausilla 1949–1950. Hän keskeytti molemmissa kilpailuissa, eikä saanut pisteitä. Hänet lasketaan Formula 1 -kuljettajaksi, koska Indy 500 oli osa Formula 1 -sarjaa vuosina 1950–1960.

## Lähteet
John Franklin Enders

**John Franklin Enders** (10. helmikuuta 1897 – 8. syyskuuta 1985) oli yhdysvaltalainen bakteriologi. Hän oli Harvardin yliopiston professori vuodesta 1935. Hän toimi myös johtajana lastentautien tutkimusosastossa, Bostonin Children's Medical Centre -laitoksessa. Hän sai Nobelin lääketieteen palkinnon Thomas Huckle Wellerin ja Frederick Chapman Robbinsin kanssa poliovirusta koskevista tutkimuksistaan.

Enders aloitti opiskelemalla englanninkielistä kirjallisuutta Harvardin yliopistossa ennen kuin vaihtoi pääainetta, ja väitteli bakteriologiasta 1930.

## Lähteet
* 

### Viitteet
İmralı

**İmralı** on pieni turkkilainen saari Marmaranmerellä Armutlu-Bozburunin niemimaan länsipuolella Bursan maakunnan lähellä. Saari toimii huippuluokan turvallisuusvankilana, ja siellä on vankina ainoastaan Kurdistanin työväenpuolueen johtaja Abdullah Öcalan, jota syytetään terrorismista Turkin maaperällä. Saarella on sotilastukikohta, ja sinne rantautuminen on kielletty. Myös saarta ympäröivä vesialue on suljettu meriliikenteeltä. Saari on noin kahdeksan kilometriä pitkä ja kolme kilometriä leveä. Pinta-ala on 25&nbsp;neliökilometriä. Saaren korkein kohta on 217-metrinen Türk Tepesi ().

Saaren nimi oli roomalaisaikana Besbicus ja Bysantin aikana Kalolimnos. Osmanit valtasivat saaren 1400-luvulla Bysantilta avatakseen vesiväylän Bursaan. Saari on saanut nimensä emiiri Alin mukaan, joka oli osmanivaltion ensimmäisiä amiraaleja. Aina Turkin itsenäisyyssotaan vuosina 1919–1922 saarella oli kolme kreikkalaista kylää. Saarelaiset kasvattivat viinirypäleitä ja silkkiä sekä kalastivat. Entisistä saarelaisista nousi myöhemmin tunnetuksi Kimon Friar, joka on Yhdysvalloissa englannintanut kreikkalaista kirjallisuutta.

Kreikkalaiset muuttivat saarelta 1923 Manner-Kreikkaan, ja saari oli vuoteen 1935 autiona. Huippuluokan vankilaksi sitä alettiin muuttaa 1935. Vangit saivat pientä tuloa viljelemällä maata ja kalastamalla. Vankeudessa oli esimerkiksi yhdysvaltalainen huumesalakuljettaja Billy Hayes, jonka elämäntarinaan pohjautuu elokuva *[[Keskiyön pikajuna]]*.

Saarelle tuotiin vuonna 1999 pitkään etsitty PKK:n johtaja Abdullah Öcalan, ja muut vangit vietiin muihin vankiloihin. Öcalanin puolustusasianajaja on nimittänyt İmralıa Turkin Guantanamoksi. Saaren kuuluisin vanki on ollut Turkin entinen pääministeri Adnan Menderes, joka syrjäytettiin sotilasvallankaappauksessa 27. toukokuuta 1960. Menderesiä syytettiin perustuslain rikkomisesta, hänet tuomittiin kuolemaan ja hirtettiin 17. syyskuuta 1961 İmralıllä.

## Lähteet
Tory Lane

**Tory Lane** (s. 30. syyskuuta 1982) on yhdysvaltalainen alastonmalli, striptease-tanssija, pornonäyttelijä ja -ohjaaja. Hän on toiminut myös *[[Penthouse]]n* mallina.

## Lähteet

## Aiheesta muualla

* Tory Lane - viralliset kotisivut
* Tory Lane - adultfilmdatabase.com
Andy Linden

**Andy Linden** (5. huhtikuuta 1922 – 10. helmikuuta 1987) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun seitsemän kertaa kausilla 1951–1957. Hän saavutti yhteensä viisi pistettä ajamalla neljänneksi vuoden 1951 kilpailussa ja viidenneksi vuoden 1957 kilpailussa. Hän oli kuudes vuoden 1955 kilpailussa. Hän starttasi toisesta lähtöruudusta vuoden 1952 kilpailussa, jossa hän keskeytti öljyvuotoon kierroksella 20. Hän oli aikansa nuorin pisteille ajanut kuljettaja ennen Bobby Ballia.
Bzipi

**Bzipi** tai **Bzyb**(, , historiallisesti კაპოეტისწყალი, *Kapoetistsqali*) on joki Georgiaan kuuluvassa, mutta de facto itsenäisessä Abhasian tasavallassa. Se saa alkunsa Kaukasuksen etelärinteiltä ja laskee Mustaanmereen Pitsundan lähellä. Bzipi on Abhasian pisin joki. Sen pituus on 112 kilometriä ja sadealueen laajuus 1&nbsp;510 neliökilometriä. Suuresta sademäärästä johtuen se on hyvin runsasvetinen. Sivujoen Jupšaran yläjuoksulla sijaitsee vuoristojärvi Ritsa. Bzipi on koskenlaskijoiden suosima matkailukohde.

## Lähteet

## Aiheesta muualla
Bournemouthin lentoasema

**Bournemouthin lentoasema** (IATA: **BOH**, ICAO: **EGHH**, aiemmin **Hurn Airport** ja **Bournemouth International Airport**) on lentoasema eteläisessä Englannissa Bournemouthin kaupungissa, Dorsetin kreivikunnassa. Vuonna 2007 Bournemouthin lentoaseman kautta kulki 1&nbsp;086&nbsp;900 matkustajaa, joka oli ensimmäinen kerta, kun luku ylitti miljoonan. Vuonna 2008 sen kautta kulki 1&nbsp;083&nbsp;446 matkustajaa.

## Lähteet

## Aiheesta muualla

*Lentoaseman viralliset kotisivut
Jaime Alguersuari

**Jaime Víctor Alguersuari Escudero** (s. 23. maaliskuuta 1990 Barcelona, Katalonia) on uransa päättänyt espanjalainen kilpa-autoilija, joka kilpaili muun muassa Formula 1 sekä Formula E -sarjoissa. Hänen isänsä Jaime Alguersuari, Sr. ajoi kaksi kilpailua Moto GP-luokassa vuosina 1973 ja 1975. Alguersuari ei saavuttanut yhtään palkintosijaa.

## Ura

Alguersuarin ura alkoi Italian Formula Junior 1600 -sarjassa vuonna 2005, jossa voitti kaksi osakilpailua. Alguersuari voitti Britannian F3-sarjan mestaruuden kaudella 2008. Kaudella 2009 Alguersuari ajoi World Series by Renault -sarjassa sijoittuen kuudenneksi voittamalla yhden kilpailun. Kauden aikana hän siirtyi Formula 1:siin kesken kauden. Hän ajoi ensimmäisen Formula 1 -kilpailunsa heinäkuussa 2009 Unkarissa.

Alguersuari sai Sébastien Bourdais'n kilpakuljettajan paikan Scuderia Toro Rosson F1-tallista kesken kauden kun ranskalaisen suoritukset eivät miellyttäneet tallia. Tätä ennen Alguersuari oli tallin varakuljettaja, ja F3-mestarina hän sai F1:een osallistumista edellyttävän superlisenssin automaattisesti. 19 vuoden ja 125 päivän ikäisenä Alguersuarista tuli tuolloin kaikkien aikojen nuorin F1-kilpakuljettaja. Alguersuari sijoittui avauskilpailussaan Unkarin GP:ssä sijalle 15. Parhaaksi sijoitukseksi jäi Brasilian GP:n 14:s sija.

Alguersuari jatkoi Toro Rossolla myös seuraavalla kaudella, . Hän saavutti ensimmäisen pistesijansa 11. kilpailussaan, ajamalla yhdeksänneksi Malesian GP:ssä. Alguersuari ajoi pisteille myös Espanjan ja Abu Dhabin kilpailuissa sijoittuen pisteissä 19:nneksi. Kaudella 2011 Algersuari ajoi seitsemän kertaa pisteille parhaana tuloksenaan kaksi seitsemättä sijaa Italian ja Korean kilpailuista. Hän saavutti 26 pistettä kauden aikana sijoittuen sijalle 14. Kausi 2011 oli Alguersuarin paras. Alguersuari toimi kausilla 2012 ja 2013 rengasvalmistaja Pirellin testikuljettajana. Hän liittyi myös BBC Radio 5 -kanavan urheiluosaston selostus- ja asiantuntijaryhmään vuonna 2012.

Vuosien 2014–2015 aikana hän kilpaili Formula E -sarjassa Virgin Racingin riveissä.

Alguersuari pyörtyi kesäkuussa 2015 ajetun Formula E -sarjan Venäjän osakilpailun jälkeen ja joutui jättämään kauden päätöskisat Lontoossa väliin.

Alguersuari ilmoitti 1. lokakuuta 2015 päättävänsä kilpa-autoilijan uransa.

## Formula 1 -tulokset

## Formula E -tulokset

## DJ:nä
Kilpa-autoilun ohella Alguersuari harrastaa musiikkia. Hänellä on oma äänitysstudio Barcelonassa ja hän on tunnettu Espanjassa myös DJ:nä, taiteilijanimellään DJ Squire. Alguersuarin ensimmäinen albumi *Organic Life* julkaistiin syyskuussa 2011. Levy-yhtiönä oli Blanco y Negro Records.

## Lähteet

## Aiheesta muualla

*Virallinen sivusto 
*Jaime Alguersuari Twitterissä
*Jaime Alguersuari Facebookissa
Tia Tanaka

**Tia Tanaka** (s. 15. maaliskuuta 1987) on vietnamilais-yhdysvaltalainen pornonäyttelijä ja malli, muun muassa *[[Penthouse]]lla*. Tanakan äiti on vietnamilais-ranskalainen ja isä vietnamilainen.

## Lähteet

## Aiheesta muualla
* 
* Tia Tanaka – adultfilmdatabase.com
* Tia Tanaka – iafd.com
* Tia Tanaka Official Website
Martti Tolamo

**Martti Leo Tolamo** (vuoteen 1930 **Topelius**, 21. helmikuuta 1907 Kangasniemi – 14. maaliskuuta 1940) oli suomalainen yleisurheilija, jonka päälajit olivat pituushyppy ja moniottelut. Hän teki vuonna 1930 viisiottelussa maailmanennätyksen.

## Henkilötietoja
Tolamon vanhemmat olivat tehtailija Viktor Topelius ja Antonia Schultz ja puoliso Aarna Wallenius. Tultuaan ylioppilaaksi Mikkelin lyseosta 1926 hän opiskeli Helsingin yliopistossa teologiaa, mutta siirtyi sitten historiallis-kielitieteelliseen tiedekuntaan. Hän suoritti filosofian kandidaatin tutkinnon 1931 ja toimi sitten Kuusankosken yhteiskoulun historian, uskonnon ja voimistelun opettajana sekä rehtorina. 

Asevelvollisuutensa 1926–1927 suorittanut Tolamo oli reservin luutnantti, joka toimi talvisodassa tulenjohtajana. Hän haavoittui kranaatinsirpaleesta jalkaan ja kylkeen 9. maaliskuuta 1940 Vuoksenrannan Siintolanniemessä ja kuoli sotasairaalassa viisi päivää myöhemmin. Tolamo on haudattu Kuusankosken sankarihautaan.

## Urheilu-ura
Tolamo kilpaili kaksissa olympialaisissa. Amsterdamissa 1928 hän Topelius-nimisenä sijoittui kymmenottelussa kuudenneksitoista. Berliinissä 1936 hän karsiutui pituushypyn loppukilpailusta ja keskeytti kymmenottelun. Vuonna 1930 hän teki viisiottelussa epävirallisen maailmanennätyksen 4&nbsp;011 pistettä ja voitti samana vuonna lajin akateemisen maailmanmestaruuden. Olympialaisten ohjelmasta viisiottelu oli poistettu vuoden 1924 kisojen jälkeen.

Seuratasolla Tolamo edusti Mikkelin Kilpa-Veikkoja ja Kymintehtaan Urheiluseuraa. Hän voitti pituushypyn Suomen mestaruuden vuosina 1929, 1930, 1932, 1933 ja 1934, viisiottelun Suomen mestaruuden vuosina 1929, 1930 ja 1932 sekä kymmenottelun Suomen mestaruuden vuonna 1936. SM-hopeaa hän saavutti pituushypyssä ja 200 metrin juoksussa vuonna 1935 sekä SM-pronssia kymmenottelussa vuonna 1929, 400 metrin juoksussa vuonna 1931 ja 200 metrin juoksussa vuonna 1933. Hän teki pituushypyssä Suomen ennätyksen 746&nbsp;cm vuonna 1933 ja 751&nbsp;cm vuonna 1934. Jälkimmäinen pysyi Suomen ennätyksenä muutamaa päivää vaille 20 vuoden ajan.

Tolamon ennätykset pikajuoksuissa olivat 10,9&nbsp;s 100 metrillä, 22,4&nbsp;s 200 metrillä sekä 49,8&nbsp;s 400 metrillä. Kymmenottelussa hän kokosi parhaimmillaan 6&nbsp;531 pistettä. Hänen veljensä Veikko Tolamo oli pikajuoksussa Suomen mestari.

## Lähteet
* 

### Viitteet

## Aiheesta muualla
*
Terri Summers

**Terri Summers** (s. 1976) on alankomaalainen entinen pornonäyttelijä. Hän on toiminut myös *[[Penthouse]]n* mallina. Hänen esikoisohjaustyönsä *Terri Summers’ Teasers* ilmestyi vuonna 2012.

## Elokuvia
* *Best of Stocking Secrets* (2005)
* *Fishnets 2* (2005)
* *Six in Me* (2005)

## Lähteet

## Aiheesta muualla
* 
* Terri Summers – viralliset kotisivut
* Terri Summers – adultfilmdatabase.com
Wilhelm Porrassalmi

**Johan Wilhelm Porrassalmi** (18. joulukuuta 1930 Kälviä – 21. joulukuuta 2006 Kokkola) oli suomalainen yleisurheilija, jonka päälaji oli pituushyppy.

Wilhelm Porrassalmi kilpaili Melbournen 1956 olympialaisten pituushypyssä mutta loukkaantuneena karsiutui loppukilpailusta. Bernin EM-kilpailuissa 1954 hän sijoittui viidenneksi astuttuaan niukasti yli hyppynsä, jonka pituus olisi riittänyt voittoon. Tukholman EM-kilpailuissa 1958 hän oli yhdeksäs. Hän edusti Suomea 17 maaottelussa pituushypyssä ja pikajuoksuissa.

Seuratasolla "Wille" Porrassalmi edusti Kokkolan Veikkoja. Hän saavutti SM-hopeaa vuosina 1954 ja 1956 sekä SM-pronssia vuosina 1958 ja 1959. Kesäkuussa 1956 hän hyppäsi Ranska-maaottelussa Suomen ennätyksen 762&nbsp;cm. Talvella 1954 hän oli Toivo Hyytiäisen kanssa ensimmäisenä suomalaisyleisurheilijana kilpailumatkalla Pakistanissa.

Porrassalmen ennätykset pikajuoksuissa olivat 10,8&nbsp;s 100 metrillä, 22,0&nbsp;s 200 metrillä sekä 50,2&nbsp;s 400 metrillä. Hän pelasi 1940-luvun lopulla jalkapalloa Kokkolan Palloveikkojen maalivahtina.

## Lähteet
* 
*
Tiffany Rayne

**Tiffany Rayne** (s. 21. toukokuuta 1985 Hillside, New Jersey) on yhdysvaltalainen pornonäyttelijä.

## Lähteet

## Aiheesta muualla
* 
* Tiffany Rayne - adultfilmdatabase.com
* Tiffany Rayne - iafd.com
Rachel Jackson

**Rachel Robards Jackson**, o.s. **Donelson** (15. kesäkuuta 1767 Halifax County, Virginia – 22. joulukuuta 1828) oli Yhdysvaltain 7. presidentin Andrew Jacksonin vaimo.

Rachel Donelson syntyi Virginiassa 1767. Hän muutti 12-vuotiaana vanhempiensa mukana rajaseudulle Tennesseen erämaihin.

## Aiempi avioliitto
Rachel Donelson meni 17-vuotiaana naimisiin eversti Lewis Robardsin kanssa. Miehen mustasukkaisuuden vuoksi he muuttivat 1790 erilleen. Rachel Robards muutti takaisin äitinsä luokse, josta tuolloin myös Andrew Jackson vuokrasi sijaa. Pari rakastui, mutta empivä Rachel muutti takaisin Kentuckyyn miehensä luokse tämän painostuksesta. Eversti Robards ei ollut kuitenkaan parantunut mustasukkaisuudestaan. Kun Andrew Jackson kuuli rouva Robardsin onnettomuudesta, hän kiiruhti hakemaan tämän pois. Joulukuussa 1790 eversti Robards kertoi allekirjoittaneensa ja lähettäneensä avioeropaperit. Rachel ja Andrew Jackson menivät naimisiin Mississippin Natchezissa elokuussa 1791, mutta liitto mitätöitiin, sillä avioero ei ollutkaan laillinen. He menivät uudestaan naimisiin 1794, kun eversti Robards oli vihdoin hoitanut osansa erossa. Kaksinnaimista koskevat syytökset ja kunnialoukkaukset varjostivat kuitenkin heitä heidän yhteiselämäänsä loppuun asti.

## Kaksintaistelut
Puolustaessaan vaimonsa kunniaa kiivasluonteinen Andrew Jackson osallistui useisiin kaksintaisteluihin. Lokakuussa 1803 Jackson haastoi Tennesseen kuvernöörin John Sevierin, joka oli viitannut Jacksoniin sanoessaan: "En ole kuullut kummemmista palveluksista tälle maalle kuin karkaaminen Natcheziin toisen miehen vaimon kanssa." Miehet tapasivat syrjäisellä kentällä raivoten toisilleen pistoolit esillä, mutta joutuivat sekundantteina toimivien ystäviensä keskeyttämiksi. Sen sijaan 30. toukokuuta 1806 Jackson tappoi vastustajansa. Hän ampui Charles Dickinson -nimistä miestä kuolettavasti nivusiin, kun ensimmäisenä ampuneen Dickinsonin kuula taas osui lähelle Jacksonin sydäntä, josta sitä ei voitu poistaa.

## Tulevan presidentin puoliso
Parille ei syntynyt omia lapsia, mutta he avasivat kotinsa adoptiolapsille. Vuonna 1824 Andrew Jackson asettui presidenttiehdokkaaksi ja voitti vaalien ensimmäisen kierroksen, mutta hävisi toisen. Seuraavissa vaaleissa 1828 Jackson kuitenkin onnistui, vaikka vastapuoli oli saanut tietää heidän menneisyydestään ja esittänyt useita liioiteltuja kaksinnaimissyytöksiä.

Rachel Jackson ei kuitenkaan ehtinyt virallisesti maansa ensimmäiseksi naiseksi. hän kuoli yllättäen 22. joulukuuta 1828 sydänkohtaukseen, ja hänet haudattiin jouluaattona yllään virkaanastujaisissa pidettäväksi suunniteltu valkoinen mekko. Hautajaisiin osallistui 10&nbsp;000 vierasta.

## Lähteet

## Aiheesta muualla
* White House Biography
* Find A Grave: Rachel Donelson Robards Jackson
Claus Bloch

**Claus Hallingdal Bloch** (s. 12. maaliskuuta 1977) on tanskalainen suunnistaja. Seuratasolla hän edustaa tanskalaista OK Pan Århusia. Aikaisemmin hän on edustanut OK Tyriä ja IFK Göteborgia.

Århusin MM-kilpailuista 2006 Bloch voitti pronssia sprintistä. Hän hävisi alle kahdella sekunnilla maailmanmestaruuden voittaneelle Emil Wingstedtille. Viestissä hän sijoittui kahdeksanneksi. EM-kilpailuissa hänen toistaiseksi paras sijoituksensa on kymmenes sija sprintissä Roskildessa 2004.

## Lähteet
Quad Cities

**Quad Cities** on yhteenkasvanut metropolialue Yhdysvalloissa, Iowan ja Illinoisin osavaltioiden alueella. Vuonna 2008 alueella asui 377&nbsp;625 ihmistä. Metropolialueen muodostavat viiden suurimman kaupungin, Davenportin, Molinen, Rock Islandin, Bettendorfin ja East Molinen, ympäröimät yhteen kasvaneet alueet.

Ennen ensimmäistä maailmansotaa alueelle oli muodostunut jo pieni metropoli, jota kutsuttiin nimellä **Tri-Cities**. Tuolloin vain Davenport, Moline ja Rock Island olivat kasvaneet yhteen. 1930-luvulle tultaessa East Moline kasvoi näihin kiinni, ja aluetta alettiin kutsua nykyisellä nimellä. 1940-luvun lopussa Bettendorfin kasvettua pohdittiin metropolin nimeämistä **Quint Cities**iksi, mutta Quad Cities oli jo niin yleinen nimitys, ettei nimeä enää alettu muuttamaan.

Quad Cities on antanut nimensä useille urheiluseuroille. Nykyään metropolin nimeä kantavat Quad Cities River Bandits, Quad City Mallards, Quad City Steamwheelers ja Quad Cities Riverhawks.

## Lähteet

## Aiheesta muualla
Pentti Snellman

**Pentti Otto Rikhard Snellman** (18. helmikuuta 1926 Ulvila – 14. lokakuuta 2007 Hendersonville, Pohjois-Carolina) oli suomalainen yleisurheilija, jonka päälajit olivat pituushyppy ja kolmiloikka. 

Snellman sijoittui Helsingin 1952 olympialaisten pituushypyssä yhdeksänneksi tuloksella 702 senttimetriä. Hän edusti Suomea viidessä maaottelussa vuosina 1952–1957.

Seuratasolla Snellman edusti Porin Pyrintöä. Hän voitti Suomen mestaruuden kolmiloikassa vuonna 1953. Hän saavutti pituushypyssä SM-hopeaa vuonna 1952 sekä SM-pronssia vuosina 1949 ja 1950. Hän voitti TUL:n mestaruuden pituushypyssä vuonna 1949 ja kolmiloikassa vuonna 1952.

Snellmanin uran parhaat tulokset olivat pituushypyssä 745 senttimetriä vuodelta 1956 sekä kolmiloikassa 14,79&nbsp;metriä vuodelta 1953.

Snellman oli koulutukseltaan lääketieteen lisensiaatti. Hän asui Yhdysvalloissa vuodesta 1972 lähtien ja työskenteli lääkärinä ensin Minnesotassa ja sitten pääosan urastaan Floridassa. Hän oli naimisissa Aili Snellmanin kanssa ja heillä oli kaksi lasta.

## Lähteet
* 
* 

### Viitteet
Korruptio Laosissa

**Korruptio Laosissa** kertoo Laosin korruptiosta eli vallan väärinkäytöstä oman tai sidosryhmän edun tavoitteluun. Transparency International mukaan Laosin korruptioindeksi vuonna 2008 oli 171 arvioiduista 180 maasta.

## Terveydenhoito
Transparency International  mukaan korruptio saattaa heikentää valtioiden terveydenhoitojärjestelmää ja mahdollisuuksia kunnollisiin lääkkeisiin. Laittomasti valmistetut heikommat lääkkeet ovat ainakin olleet osa lääkemarkkinoita Laosissa ja muissa Aasian maissa. Vuonna 2001 Laosissa oli laittomia lääkkeiden myyjiä ainakin 2 100.

## Oikeusjärjestelmä
Kolonialismi on vaikuttanut Laosin oikeusjärjestelmään. Ranskan oikeusjärjestelmä on vahvasti vaikuttanut siihen. Oikeusjärjestelmän rahapula altistaa Transparency International mukaan oikeusjärjestelmää korruptiolle. Laosin 2000-luvulla heikentynyt taloustuki tuomioistuimille ja niiden henkilökunnalle vaarantaa oikeusjärjestelmää ja altistaa korruptiolle.

## Vesiprojektit
Vesiprojektit ovat alttiita korruptiolle, koska niissä on iso budjetti ja monimutkainen taloushallinto voi altistaa rahavirtojen piilottamiseen. Projekteihin osallistuu useampi ministeriö. Rakentamiseen sisältyy infrastruktuurin, kuten teiden ja siltojen rakennusta ja kalliita ja korruptiolle altistavia asukkaiden uudelleen asutuskustannuksia.

## Lähteet
Ihmisoikeudet Laosissa

**Ihmisoikeudet Laosissa** ovat kansainvälisten sopimusten määrittelemät jokaiselle ihmiskunnan jäsenelle yhtäläisesti kuuluvat oikeudet. Laos on sitoutunut turvaamaan nämä oikeudet ratifioimalla lukuisia sopimuksia. Amnesty Internationalin mukaan Laosin ihmisoikeuksissa on ollut puutteita.
## Henkilökohtaiset vapausoikeudet
Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.

Laosissa on käytössä kuolemanrangaistus, mutta vuosien 1989–2014 välillä ketään ei ole tiettävästi teloitettu.

Vankiloissa on ahdasta ja olot joissakin vankiloissa ovat erittäin huonot.

Mielivaltaiset pidätykset ovat periaatteessa kiellettyjä, mutta niitä kuitenkin esiintyy. Myös oikeudenkäyntijärjestelmässä on puutteita.

## Poliittiset oikeudet ja vapaudet
Poliittisia oikeuksia ja vapauksia ovat muun muassa äänioikeus, sananvapaus, kokoontumisvapaus sekä yhdistysvapaus.

Laos on yksipuoluemaa. Äänestäminen parlamenttivaaleissa on pakollista, mutta puolue valitsee kaikki ehdokkaat.

## Tasa-arvo-oikeudet
Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.

Kristittyjä on vangittu Laosissa uskonnon harjoittamisen vuoksi. 

Vuonna 2008 ainakin 1700 hmong-kansan pakolaista palautettiin Thaimaasta Laosiin. Valtion lehden mukaan palaajia koulutettiin kommunistisen puolueen aatteeseen. Ulkopuolisia tarkkailijoita ei sallittu.

## Taloudelliset, sosiaaliset ja sivistykselliset oikeudet
Perusoikeuksiin kuuluvat myös taloudelliset, sosiaaliset ja sivistykselliset oikeudet eli niin kutsutut TSS-oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.

## Padot
Tuhansia ihmisiä, varsinkin etnisiä vähemmistöjä, pakkosiirrettiin seitsemän uuden padon ja muiden kehitysprojektien vuoksi vuonna 2008. Siirrot heikensivät ruokahuoltoa ja aiheuttivat lasten aliravitsemusta. Lisäksi suunnitteilla on 12 uutta patoa ja 65 vesivoimaprojektia. 

## Katso myös
* Ihmisoikeuksien yleismaailmallinen julistus
* Ihmisoikeudet alueittain ja maittain
* Korruptio Laosissa

## Lähteet

## Aiheesta muualla
* Laos *Human Rights Watch*
Korvakorppikotka

**Korvakorppikotka** (*Torgos tracheliotus*) on suurikokoinen afrikkalainen korppikotka.

## Koko ja ulkonäkö
Linnun pituus on 95–115&nbsp;cm, siipien kärkiväli 250–290&nbsp;cm ja paino 5,4–9,4&nbsp;kg (vankeudessa *negevensis*-alalajin koiraat 6,5–9,2 ja naaraat 10,5–13,9&nbsp;kg). Korvakorppikotka on hyvin suuri, siipiväliltään Afrikan suurin korppikotka, tosin savannikorppikotka on keskimäärin painavampi. Naaras on koirasta kookkaampi. Sen höyhenpuku on ruskean ja mustan kirjava, ja kalju pää ja kaula ovat vaaleanpunaiset. Sukupuolet ovat samannäköisiä.

## Esiintyminen
Nimialalaji *tracheliotus* esiintyy Afrikassa Sahelin alueen eteläpuolella sekä Itä- ja Etelä-Afrikassa lukuun ottamatta mantereen eteläisintä kärkeä. Erillispopulaatioita elää Mauritaniassa. Alalaji *negevensis* esiintyy Arabiassa ja Israelissa. Lajia on pesinyt aikaisemmin myös Pohjois-Afrikassa mutta on sieltä hävinnyt. Sitä tavataan satunnaisesti Välimerenmaissa. Maailman kokonaispopulaatioksi arvioidaan 8&nbsp;500&nbsp;yksilöä.

## Elinympäristö
Laji elää kuivilla savanneilla, aavikoilla ja vuoristossa merenpinnan tasosta 3&nbsp;000:n, paikallisesti jopa 4&nbsp;500 metrin korkeuteen saakka. Se välttää ihmisasutusta, mutta voi tulla aterioimaan tienvarsien raadoille.

## Lisääntyminen
Pesä on tavallisesti akasian latvakruunussa, joskus järeällä oksalla tai kallion ulkonemalla. Se on halkaisijaltaan yli kaksi metriä ja lähes metrin korkea oksakasa. Molemmat puolisot rakentavat pesää, johon ne kantavat oksat nokassaan. Naaras munii yhden valkoisen, ruskeatäpläisen munan, joka painaa lähes 250&nbsp;g. Luultavasti vain naaras hautoo munaa 54–56 vuorokautta. Molemmat emot huolehtivat poikasista, jotka ovat lentokykyisiä noin 18 viikon ikäisinä. Laji on sukukypsä todennäköisesti 4–5&nbsp;vuotiaana.

## Ravinto
Korvakorppikotkat ovat raadonsyöjiä kuten muutkin korppikotkat. Ne ovat usein ensimmäisinä raadolla, sillä ne partioivat maastoa melko matalalla kaarrellen. Se on raadolla aggressiivisin korppikotkista, ja ryöstää ruokaa usein muilta. Se voi joskus saalistaa avuttomia nisäkkäiden pentuja ja nuoria flamingoja.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
New Jerseyn sinetti

**New Jerseyn sinetti** on Yhdysvaltain New Jerseyn osavaltion symboli. Sen suunnitteli Francis Hopkinson vuonna 1777.

Sinetin keskellä olevaa kilpea kannattelee kaksi naista. Vasemmalla oleva nainen symboloi vapautta ja oikealla oleva nainen on roomalaisen mytologian Ceres -jumalatar, maatalouden ja vaurauden jumalatar. Vapauden henkilöitymä pitää kädessään keppiä, jonka päällä on vapauden symboli fryygialaismyssy. Ceres taas pitää kädessään runsaudensarvea. Vaakunakilven kolme auraa ja hevosenpää kilven yläpuolella symboloivat osavaltion maataloutta. Sinetin alaosassa sinisessä nauhassa lukee osavaltion motto "Liberty and Prosperity" (Vapaus ja Vauraus) ja vuosiluku 1776, jolloin New Jerseystä tuli Yhdysvaltain osavaltio.
Adrian Zmed

**Adrian Zmed** (s. 4. maaliskuuta 1954) on romanialais-amerikkalainen näyttelijä. Zmed näytteli Johnny Nogerellia elokuvassa ''Grease 2'' ja Vince Romanoa tv-sarjassa *T.J. Hooker*.

Zmed on esiintynyt *Greasessa* kolme kertaa: kahdesti Danny Zukona ja elokuvassa *Grease 2* Johnny Nogerellina.
Jyrki Kähkönen

**Mika Jyrki Kähkönen** (s. 5. kesäkuuta 1967 Rovaniemi) on entinen suomalainen aitajuoksija. Hän edusti Yleisurheilu-Team Sahalahtea ja häntä valmensivat Juha Sainio, Heikki Nieminen, Esko Olkkonen ja Harri M. Hakkarainen.

Hän edusti Suomea 110 metrin aitajuoksussa Helsingin EM-kisoissa 1994 ja Göteborgin MM-kisoissa 1995. Hän juoksi ennätyksensä 13,65 Helsingin EM-kisoissa 11. elokuuta 1994. Hallissa hän osallistui Barcelonan MM-kisoihin 1995 60 metrin aitajuoksussa. Hänen ennätyksensä tällä matkalla on Tampereella 26. helmikuuta 1995 juostu 7,68.

Suomi–Ruotsi-maaottelussa hän kilpaili viisi kertaa, vuosina 1992 ja 1994–1997. Hän saavutti Kalevan kisoissa kolme hopeaa ja kaksi pronssia. SM-halleissa hän oli kolmesti hopealla.

## Aikuisten SM-mitalit
**Ulkoradoilla**
*Hopeaa 1992 (13,78), 1995 (14,09) ja 1996 (14,19)
*Pronssia 1994 (13,97) ja 1997 (14,18)
**Sisäradoilla**
*Hopeaa 1988 (8,00), 1995 (7,68) ja 1996 (7,86)

## Ennätykset
**Ulkoradoilla**

*110 m aidat 13,65 (1994)
*Korkeus 191 (1997)
*Pituus 702 (1997)
*Keihäs 50,28 (1997)
*10-ottelu 6792 (1997)
**Sisäradoilla**
*60 m 7,01 (1995)
*60 m aidat 7,68 (1995)

## Lähteet
*
Tuusulan työläiskotimuseo

**Tuusulan työläiskotimuseo** sijaitsee Tuusulassa Kirkkotiellä vastapäätä Tuusulan kirkkoa. Museossa näytetään, millainen on ollut kirvesmiesperheen koti ja suutarin verstas 1900-luvun alkupuolella. Sepän pajaan voi tutustua, ja museossa on myös vaihtuvia näyttelyitä.

Tuusulan työläiskotimuseo avattiin valtakunnallisten kotiseutupäivien yhteydessä 7.-9.8.1981. Avajaissanat lausui Suomen Kotiseutuliiton puheenjohtaja Olli Vuorinen. 

## Lähteet

## Aiheesta muualla
*Museon verkkosivu 
* Seppä työssä Youtube Kuvattu 10.8.2008
Painin maailmanmestaruuskilpailut 2009

**Vuoden 2009 [[painin maailmanmestaruuskilpailut]]** järjestettiin Herningissä, Tanskassa 21.–27. syyskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi kaupungin messukeskus. MM-kilpailut olivat kaikkien aikojen ensimmäinen Tanskassa järjestetty painin MM-turnaus; EM-kilpailut maassa on järjestetty vuosina 1935 ja 1992.

## Mitalistit
### Kreikkalais-roomalainen paini
Kreikkalais-roomalaisessa painissa painittiin 25.–27.9.

### Vapaapaini
Vapaapainissa painittiin 21.–23.9.

### Naispaini
Naispainissa painittiin 23.–25.9.

## Mitalitaulukko

## Lähteet
*FILA:n kisasivusto  

### Viitteet
Andrew Faulds

**Andrew Faulds** (1. maaliskuuta 1923 Tansania – 31. toukokuuta 2000) oli brittiläinen näyttelijä ja poliitikko.

Faulds valmistui Glasgow'n yliopistosta. Hän esiintyi 37 elokuvassa. Radiossa hänen tunnetuin roolinsa oli Jet Morgan kuunnelmasarjassa *[[Journey into Space]]*. Parlamenttiin Faulds valittiin ensimmäisen kerran 1966 Työväenpuolueen edustajana Smethwickin vaalipiiristä. Vuonna 1974 hän siirtyi Warley Eastin vaalipiiriin. Parlamenttipaikan hän piti vuoteen 1997 asti, jolloin hän jäi eläkkeelle. Faulds tuli tunnetuksi eurooppalais- ja arabimyönteisenä poliitikkona, ja räväkkänä esiintyjänä.

## Lähteet

## Aiheesta muualla
* 
*
Kangaskynsisammal

**Kangaskynsisammal** (*Dicranum polysetum*) on pystykasvuinen ja tanakka sammallaji.  Kangaskynsisammal kuuluu *[[Dicranaceae]]* -heimoon ja kynsisammalten sukuun. 

## Tuntomerkit

Kangaskynsisammal kasvaa noin 4&ndash;15 senttimetriä korkeaksi. Vaalea tai ruskehtava juurtumahapsisto peittää varren ylös asti. Lehdet ovat kellan- tai vaaleanvihreät, suorat ja harittavat. Ne kasvavat noin 7&ndash;10 mm pitkiksi ja suoriksi, eivät kynsimäisiksi, kuten monilla muilla kynsisammalilla on tapana kasvaa. Lehdissä on vankka keskisuoni ja ne ovat etenkin kuivina voimakkaasti poikittaisryppyiset.

### Mikroskooppiset tuntomerkit

Kangaskynsisammalen lehtisolut ovat sileät. Sillä on kaksinkertaiset tyvinurkkasolut, jotka eivät ulotu keskisuoneen. Solut pitkulaiset lehden keskiosassa, lehden kärkiosassa solut ovat taas lyhyemmät ja mutkalaitaiset.

## Levinneisyys
Kangaskynsisammalta kasvaa koko Suomessa, mutta pohjoisessa niukemmin. Maailmalla sitä kasvaa pohjoisella pallonpuoliskolla.

## Elinympäristö
Kangaskynsisammalta kasvaa tuoreissa ja kuivissa kangasmetsissä ja korvissa humuksella, hiekkamaalla, lahoilla puilla, kivillä ja kallioilla.

## Lähteet

## Aiheesta muualla
*ITIS: Dicranum polysetum
Anja Rantanen

**Anja Rantanen** (s. 18. heinäkuuta 1979) on entinen suomalainen pika- ja aitajuoksija. Hän edusti Lapin Tempoa ja häntä valmensi Joni Vieno.

Hän saavutti Kalevan kisoissa yhden kullan, yhden hopean ja kaksi pronssia. SM-halleissa hän sai yhden kullan ja kaksi hopeaa. Suomi–Ruotsi-maaotteluun hän osallistui kaksi kertaa, vuosina 1999 (400 m ja 400 m aidat) ja 2000 (200 m ja 400 m aidat).

## Aikuisten SM-mitalit

**Ulkoradoilla**
*Kultaa 2000 (400 m aidat 59,96)
*Hopeaa 1999 (200 m 24,29)
*Pronssia 1999 (100 m 11,95)ja 2000 (200 m 24,14)

**Sisäradoilla**
*Kultaa 2000 (300 m aidat 41,04)
*Hopeaa 1998 (200 m 24,49)ja 2000 (200 m 24,16)

## Ennätykset

**Ulkoradoilla**
*100 m 11,88 (1999)
*200 m 24,08 (1999)
*400 m 53,49 (2000)
*100 m aidat 14,18 (1998)
*400 m aidat 57,59 (1999)

**Sisäradoilla**
*60 m 7,47 (1998)
*100 m 11,90 (1998) **SE19**
*200 m 24,37 (2000)
*400 m 55,33 (1998) **SE19**
*60 m aidat 8,50 (1998)
*400 m aidat 58,84 (2000)

## Lähteet
*
Kantokynsisammal

**Kantokynsisammal** tai **karhunkynsisammal** (*Dicranum flexicaule*) kuuluu kynsisammalten sukuun ja kynsisammalten heimoon. Joskus sitä on pidetty turkkikynsisammalen (*Dicranum fuscescens*) muunnoksena ja siitä on käytetty tieteellistä nimeä *Dicranum fuscescens* var. *flexicaule*.

## Levinneisyys
Kantokynsisammal kasvaa koko Suomessa yleisenä. Se on elinvoimainen.

## Elinympäristö
Kantokynsisammal kasvaa havumetsissä ja tunturikankailla maassa ja lahopuulla sekä varjoisilla kalliohyllyillä ja -seinillä.

## Lähteet

## Aiheesta muualla
*ITIS: ''Dicranum fuscescens'' var. ''flexicaule'' 
*United States Department of Agriculture (USDA): ''Dicranum fuscescens'' var. ''flexicaule''
Georgian osavaltion sinetti

**Georgian sinetti** on Yhdysvaltain Georgian osavaltion tunnus, joka hyväksyttiin 1798.

Sinettiin on kuvattu kaari, joka kuvaa perustuslakia. Kaarta kannattelee kolme pilaria, jotka symboloivat vallan kolmijako-opin lainsäädäntö-, toimeenpano- ja tuomiovaltaa. Pilareihin on kietoutunut nauha, johon on kirjoitettu osavaltion motto "Wisdom, Justice, Moderation" (Viisaus, Oikeus, Kohtuus). Mies jolla on pystyyn nostettu miekka symboloi perustuslakia suojelevaa armeijaa. Vaakunan alaosaan on kirjoitettu vuosiluku 1776, jolloin Georgiasta tuli Yhdysvaltain osavaltio.
Heikki Malmivirta

**Heikki Vilho Esaias Malmivirta** (synt. **Malmström**, 6. heinäkuuta 1898 Piikkiö – 18. tammikuuta 1956 Piikkiö) oli suomalainen kiekonheittäjä ja olympiaedustaja. Hän edusti Turun Urheiluliittoa. Hänen ennätyksekseen jäi vuonna 1924 Helsingissä heitetty 43,15 metriä.

Malmivirta sijoittui kiekonheitossa kahdeksanneksi Pariisin kesäolympialaisissa 1924 tuloksella 41,16 metriä. Karsintaryhmässään hän sijoittui tuloksellaan toiseksi, muttei selviytynyt kuuden parhaan heittäjän finaaliin.

Kalevan kisoissa Malmivirta saavutti kahdesti pronssia kiekonheiton molempien käsien yhteistuloksessa: vuodet olivat 1922 ja 1924.

## Saavutukset
*Kahdeksas Pariisin kesäolympialaisissa 1924
*Kalevan kisat
**Pronssia 1922 ja 1924 (Molemmat kädet)

## Lähteet
*
*Heikki Malmivirta – Sports Referrence LLC.
Paavo Liettu

**Paavo Liettu** (16. toukokuuta 1905 Keuruu – 4. syyskuuta 1964 Tampere) oli suomalainen keihäänheittäjä ja olympiaedustaja, joka edusti Tampereen Pyrintöä. Hänen ennätyksekseen jäi vuonna 1931 Helsingissä heitetty 66,54 metriä.

Liettu sijoittui keihäänheitossa neljänneksi Amsterdamin kesäolympialaisissa 1928 tuloksella 63,86 metriä. Pronssi lipesi 11 sentillä Norjan Olav Sundelle.

Kalevan kisoissa Liettu saavutti kahdesti mitalin: hopean vuonna 1928 ja pronssin vuonna 1931.

## Saavutukset
*Neljäs Amsterdamin kesäolympialaisissa 1928
*Kalevan kisat
**Hopeaa 1928
**Pronssia 1931

## Lähteet
*
*Paavo Liettu – Sports Referrence LLC.
Aaron (iskelmälaulaja)

**Aaron** (oik. **Aaro Laukkonen**, s. 3. marraskuuta 1947 Kortesjärvi) on suomalainen entinen iskelmälaulaja, jolta ilmestyi yksi albumi vuonna 1975.

Aaro Laukkonen aloitti laulusolistina 1960-luvun lopulla pikkuserkkunsa yhtyeessä. Hän keksi kalenterista itselleen taiteilijanimen Aaron. Vuonna 1969 hän pääsi Harry Bergmanin yhtyeen solistiksi. Myöhemmin yhtye säesti Koivistolaisia. Vuonna 1972 Chrisse Johansson kävi katsomassa Aaronin keikkaa ja tästä vakuuttuneena kiinnitti Aaronin EMI:lle, jonka kautta julkaistiin ensimmäinen single ”Wakadi Wakadou”/”Huomenta aamu”. Seuraavana vuonna Aaron valmistui stuertiksi ja vakituinen työ Finnairilla lopetti hänen keikkailunsa lähes kokonaan. 

Vuonna 1975 ilmestyi Aaronin ainoa albumi *[[Miten ois?]]*, joka sisälsi ainoastaan käännösiskelmiä.

Kaikkiaan Aaron levytti urallaan kolmisenkymmentä kappaletta. Finnairilla Aaron toimi Finnair Pilots Big Bandin laulusolistina aina vuoteen 1984, jolloin hän siirtyi yhtiöstä yksityisyrittäjäksi. Myöhemmin Aaro Laukkonen on toiminut Helsinki-Vantaan lentoaseman hallintotehtävissä.

## Diskografia
### Albumi

* *[[Miten ois?]]* (Scandia, 1975)

## Lähteet
Albert Lamppu

**Albert Lamppu** (8. huhtikuuta 1899 Metsäpirtti – 25. heinäkuuta 1976 Helsinki) oli suomalainen keihäänheittäjä ja olympiaedustaja. Hän edusti Viipurin Urheilijoita. Hänen ennätyksekseen jäi vuonna 1927 Käkisalmessa heitetty 63,06 metriä.

Lamppu sijoittui keihäänheitossa yhdeksänneksi Amsterdamin kesäolympialaisissa 1928 tuloksella 61,45 metriä. Karsintaryhmässään hän sijoittui tuloksellaan kolmanneksi, muttei selviytynyt kuuden parhaan heittäjän finaaliin.

Kalevan kisoissa Lamppu saavutti kahdesti pronssia: vuodet olivat 1928 ja 1929.

## Saavutukset
*Yhdeksäs Amsterdamin kesäolympialaisissa 1928
*Kalevan kisat
**Pronssia 1928 ja 1929

## Lähteet
*
*Albert Lamppu – Sports Referrence LLC.
Katkokynsisammal

**Katkokynsisammal** (*Dicranum viride*) on sammallaji.  Katkokynsisammal kuuluu *[[Dicranaceae]]* -heimoon ja kynsisammalten sukuun. Katkokynsisammal on uhanalainen laji. Sen uhkia ovat metsien muutokset, rakentaminen ja kemialliset haittavaikutukset. Se on herkkä ilmansaasteille. Suomessa katkokynsisammalta tavataan vain muutamilla paikoilla, esimerkiksi Espoon Fiskarsin suojellulta lehtomäeltä. Katkokynsisammal kasvaa lehtipuiden rungoilla ja joskus myös kivillä. Väritykseltään se on kellanvihreä.

Laji muistuttaa etelänkynsisammalta (*Dicranum tauricum*) ja haprakynsisammalta (*Dicranum fragilifolium*).

## Lähteet

## Aiheesta muualla
* ITIS: Dicranum viride 
* United States Department of Agriculture (USDA): Dicranum viride 
* Moss Flora of China: Dicranum viride